OSP ควง CBG วิ่ง! ลุ้นยอดขาย “เครื่องดื่ม” พุ่ง รับอากาศร้อนจัด
OSP-CBG ควงแขนวิ่ง! จับตายอดขายเครื่องดื่มพุ่ง รับกรมอุตุนิยมวิทยาประกาศให้ประเทศไทยเข้าช่วงฤดูร้อนปลายก.พ.นี้ คาดหมายจะเป็นอีกปีที่ร้อนกว่าปกติช่วงพีคสุดเดือนเม.ย.-พ.ค.ที่ราว 40-43 องศา โบรกมองบวกต่อกลุ่มเครื่องดื่ม และต้นทุนเริ่มปรับลง
OSP-CBG วิ่ง! จับตายอดขายเครื่องดื่มพุ่ง รับกรมอุตุนิยมวิทยาประกาศให้ประเทศไทยเข้าช่วงฤดูร้อนปลายก.พ.นี้ คาดหมายจะเป็นอีกปีที่ร้อนกว่าปกติช่วงพีคสุดเดือนเม.ย.-พ.ค.ที่ราว 40-43 องศา โบรกมองบวกต่อกลุ่มเครื่องดื่ม และต้นทุนเริ่มปรับลง
16 ก.พ. 2566

ผู้สื่อข่าวรายงานว่า วันนี้ (16 ก.พ.66) ราคาหุ้น บริษัท คาราบาวกรุ๊ป จำกัด (มหาชน) หรือ CBG ณ เวลา 10:19 น. อยู่ที่ระดับ 104.50 บาท บวก 5.25 บาท หรือ 5.29% สูงสุดที่ระดับ 106 บาท ต่ำสุดที่ระดับ 104 บาท ด้วยมูลค่าการซื้อขาย 524.66 ล้านบาท
บริษัท โอสถสภา จำกัด (มหาชน) หรือ OSP ราคาหุ้นอยู่ที่ระดับ 30.75 บาท บวก 2.00 บาท หรือ 6.96% สูงสุดที่ระดับ 33 บาท ต่ำสุดที่ระดับ 30.75 บาท ด้วยมูลค่าการซื้อขาย 555.83 ล้านบาท
โดย บล.โนมูระ พัฒนสิน ระบุในบทวิเคราะห์ว่า กรมอุตุนิยมวิทยาประกาศให้ประเทศไทยเข้าช่วงฤดูร้อนปลายก.พ.นี้  คาดหมายจะเป็นอีกปีที่ร้อนกว่าปกติช่วงพีคสุดเดือนเม.ย.-พ.ค.ที่ราว 40-43 องศา  เป็นบวกต่อกลุ่มเครื่องดื่ม และสร้าง Upside risk บนโครงสร้างเศรษฐกิจทยอยฟื้นตัว และต้นทุนเริ่มปรับลง มองหุ้น CBG ได้รับอานิสงส์
ขณะเดียวกัน บล.ทิสโก้ ระบุว่า คงคำแนะนำ “ถือ” บริษัท โอสถสภา จำกัด (มหาชน) หรือ OSP ราคาเป้าหมายใหม่ 25.75 บาท แนวโน้มผลประกอบการปีนี้จะค่อยๆ เพิ่มขึ้นจากการออกสินค้าราคา 10 บาท และแนวโน้มสินค้าโภคภัณฑ์เริ่มปรับตัวลดลง ราคาเป้าหมายใหม่อ้างอิงวิธี PER เฉลี่ยย้อนหลัง 5 ปีของ OSP ที่ 33 เท่า ราคาหุ้นปัจจุบันมีค่า PER ปี 66 อยู่ที่ 36.4 เท่า